
Tee-ehitusloa andmine Narva-1 piiripunkti territooriumi teede ja platside rekonstrueerimiseks 
1. ASJAOLUD JA MENETLUSE KÄIK
02.12.2014.a esitas Riigi Kinnisvara AS Narva Linnavalitsusele tee-ehitusloa väljaandmise taotluse (dok. reg nr. 11736/1-16) koos seadusega ettenähtud korras kooskõlastatud tee-ehitusprojektiga. Tee-ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja planeerimise osakond ning projekt on kooskõlastatud peaarhitektiga 14.03.2014.a. 
Projekt lahendus näeb ette Narva-1 piiripunkti territooriumi (Vestervalli tn 3//5//7 ja Peterburi mnt 1) teede ja platside rekonstrueerimist koos tänavavalgustuse ja sademeveekanalisatsiooni rajamisega. Käesolev projekt näeb ette ka   Peetri platsil uue teekattemärgistuse paigaldamist. 

Tee-ehitusloa taotluses puuduvad andmed töövõtjate ja omanikujärelevalve kohta. Neid selgitakse välja peale avatud hankemenetlust. Tööde planeeritav lõpptähtaeg on november 2014.a.
Esitatud dokumentide alusel teeseaduse §21 lõike 6 toodud tee-ehitusloa väljastamise keeldumise põhjused puuduvad. Seega, tee-ehitusloa andmiseks takistusi ei ole.
2.    ÕIGUSLIKUD ALUSED

2.1. Teeseaduse § 21 lõike 1 kohaselt tee-ehitusluba on vajalik avalikult kasutatava tee või avalikult kasutatava tee koosseisus oleva üksiku rajatise ehitamiseks või remontimiseks juhul, kui nendeks töödeks on vaja koostada projekt käesoleva seaduse §-s 19 sätestatud nõuete kohaselt.
2.2.  Teeseaduse § 21 lõike 2 kohaselt kohaliku tee tee-ehitusloa annab valla- või linnavalitsus.
2.3. Narva linna ehitusmääruse § 24  lõike 4 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
3.1. Väljastada tee-ehitusluba kooskõlas tee-ehitusprojektiga Narva-1 piiripunkti territooriumi (Vestervalli tn 3//5//7 ja Peterburi mnt 1) teede ja platside rekonstrueerimiseks koos tänavavalgustuse ja sademeveekanalisatsiooni rajamisega ning Peetri platsil teekattemärgistuse paigaldamiseks.
3.2. Kohustada teeomaniku koos ehitamise alustamise teatisega esitada töövõtjate ja omanikujärelevalve andmed.
3.3. Kohustada nimetatud tööde peatöövõtjat kaasata vastuvõtukomisjoni Narva Linnavalitsuse esindajat.

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

